Prisen på korn får pengene til at fosse ud af svineproducenternes pengekasse. På grund af dårlig høst verden over, er prisen næsten fordoblet på et år. Korn-krisen kan koste en mellemstor svineproducent op mod en million kroner. Den regning sender landmændene videre til forbrugerne. - Vi vil se dyrere svinekød i supermarkederne. Ikke så meget dyrere i denne omgang, men det er prisstigninger der skal til, vurdere Finn Sørensen, Landbrugskundechef i Sparekassen Hobro. I følge Finn Sørensen skal prisen på svinekød stige med fire kroner per kilo, for at svineproducenterne kan opretholde deres nuværende omsætning.

Referat:
Prisen på korn er næsten fordoblet det seneste år. Det går hårdt ud over nordjyske svineproducenter, der sender regningen videre til forbrugerne.